open-index/open-wikipedia-markdown huggingface dataset:
שומרת הסוד

**שומרת הסוד** (באנגלית: **The Secret Keeper**) הוא רומן על רקע היסטורי שכתבה הסופרת קייט מורטון. זהו ספרה הרביעי של הסופרת והוא יצא לאור בשנת 2012. הספר תורגם מאנגלית לעברית על ידי דנה אלעזר-הלוי ויצא לאור בישראל בשנת 2014 על ידי הוצאת הספרים כנרת-זמורה-ביתן.

## עלילה
סיפור המסגרת של הספר מתרחש בשנת 2011 ומספר את סיפורה של לורל, שחקנית מוכרת ואהובה, המתחקה אחר עברה המסתורי של אימה, דורותי ניקולסון. הספר פותח בתיאור אפיזודה משנת 1961 בה לורל בת ה-16 עדה שלא מרצונה לפשע נורא שהתרחש בביתה. במשך השנים שעברו מאז לא דובר כלל על האירוע שהתרחש. אך כעבור 50 שנה, כשאמה שוכבת על ערש דווי, לורל מרגישה צורך לברר מה בדיוק קרה באותו יום קיצי ונאה של שנת 1961 לפני שיהיה מאוחר מדי. לורל עוקבת אחרי רמזים שהיא מגלה בין חפציה של אימה ומנהלת מחקר מעמיק אודות עברה של אימה. בין פרקי המחקר משולבת העלילה המרכזית שהתרחשה בשנת 1941 בלונדון. בעלילה המרכזית, שמתרחשת בשנות מלחמת העולם השנייה, מככבת דורותי סמית'ם הצעירה שהגיעה מהעיר קובנטרי ללונדון כדי לממש את עצמה. דורותי שומרת על קשרי חברות עם ג'ימי מטקאף, אותו הכירה בחופשה משפחתית בבורנמות. זמן קצר לאחר שהגיעה ללונדון החלה דורותי לעבוד כבת לווייתה של ליידי גוונדולין קלדיקוט, הרווקה הזקנה והעשירה. במסגרת תפקידה התגוררה דורותי בביתה המפואר של ליידי גוונדולין ברחוב קמפדן גרוב בבית מספר 7. מול ביתה של ליידי גוונדולין, בבית מספר 25, התגוררו בני הזוג העשירים הנרי וויוויאן ג'נקינס. דורותי וויוויאן התנדבו ב"ארגון הנשים המתנדבות" וסייעו בכך למאמץ המלחמתי. דורותי העריצה את ויוויאן בסתר ליבה וייחלה נואשות להיות חברה קרובה שלה. דורותי ניסתה ליצור קשר עם ויוויאן, אך נחלה כישלון צורב. דורותי הפגועה תכננה תוכנית מסוימת כדי לנקום בויוויאן, אך בשלב ביצוע התוכנית משהו השתבש לגמרי ויצא משליטה. כתוצאה מכישלון התוכנית נאלצה דורותי לנוס על נפשה ולפתוח בחיים חדשים הרחק מלונדון.

## קישורים חיצוניים
* הספר "שומרת הסוד" באתר סימניה
* 

קטגוריה:רומנים (סוגה ספרותית)
קטגוריה:ספרי 2012
קטגוריה:ספרים אוסטרליים
קטגוריה:ספרי הוצאת כנרת
קטגוריה:ספרי זמורה ביתן
עד לאן שהלב לוקח

**עד לאן שהלב לוקח** הוא אלבום הסולו השמיני של הזמרת יהודית רביץ. האלבום יצא בשנת 1994 בחברת הליקון. שירי האלבום הוקלטו במהלך אותה שנה במסגרת מספר הופעות שביצעה רביץ באותה עת: מסע ההופעות שליווה את הופעת האלבום "ומאוד לא פשוט לחכות", ההופעה "סטנדרט מקומי" שעלתה במסגרת פסטיבל הג'אז שהתקיים בסינמטק תל אביב, וכן מופע משותף שערכה עם גידי גוב ונקרא "יהודית רביץ וגידי גוב במופע משותף מאד". האלבום כולל מבחר שירים ישנים של רביץ ושירים של מוזיקאים אחרים שזכו כולם לעיבוד עדכני. האלבום נפתח בשיר "באה מאהבה" בביצוע משותף עם גידי גוב, בהפקת ועיבוד רמי קלינשטיין שגם ניגן וביצע קולות רקע בשיר. גם השיר "לקחת את ידי בידך" בוצע במסגרת המופע המשותף עם גוב בהפקת ועיבוד קלינשטיין.

## רשימת השירים

## השתתפו בהקלטות
*יהודית רביץ - שירה, גיטרות, קלידים, קולות, הפקה מוזיקלית
*רמי קלינשטיין - קלידים, קולות
*עדי רנרט - קלידים
*רביב גזית - קלידים
*צוף פילוסוף - גיטרה בס
*קובי איזנמן - גיטרה חשמלית, גיטרה קלאסית, קולות
*עמוס הדני - גיטרות
*זהר פרסקו - כלי הקשה
*גורי אגמון - בס קלרינט
*יוראי אורון - בס
*אלכס פולק - גיטרות, קולות
*ליאור יקותיאלי - גיטרות
*מישל עמר - תופים
*יקי לוי - תופים
*אלי מגן - קונטרבס
*אלון הלל - כלי הקשה, תופים

## קישורים חיצוניים

קטגוריה:אלבומי יהודית רביץ
קטגוריה:אלבומים בעברית
קטגוריה:אלבומים שהופקו על ידי יהודית רביץ
קטגוריה:אלבומי חברת הליקון
אלכסנדרוס צורבאס

**אלכסנדרוס צורבאס** (ביוונית: **Αλέξανδρος Τζόρβας**; נולד ב-12 באוגוסט 1982) הוא כדורגלן עבר יווני ששיחק בעמדת השוער.

## קריירת מועדונים
צורבאס התחיל את הקריירה שלו במחלקת הנוער של פנאתינאיקוס. אף על פי שנחשב להבטחה גדולה, הוא התקשה למצוא את מקומו בהרכב הקבוצה הראשונה והושאל לאגיוס ניקולאוס, מרקופולו וטרסיוולוס. בשנת  שוחרר מפנאתינייקוס וחתם בOFI כרתים. בסיום העונה הגיע למקום השני בתחרות שוער השנה ביוון. בקיץ  חזר לפנאתינאיקוס. את החודש הראשון שלו במועדון, הוא התחיל כשחקן ספסל ולאחר מכן הפך לשחקן הרכב. בעונת  זכה עם המועדון בדאבל.

ב-26 באוגוסט 2011 חתם בפלרמו לשנתיים תמורת 700 אלף אירו. ב-11 בספטמבר 2011 ערך את הופעת הבכורה שלו במדי פאלרמו בניצחון 3-4 נגד אינטר מילאנו. לאחר מינויו של דאביס מנגייה למאמן, צורבאס ירד לספסל ובקיץ  חתם בגנואה עד לסיום העונה אך גם בה שימש כשוער שני. ב-17 במרץ 2013 צורבאס ערך את ההופעה היחידה שלו בגנואה נגד פיורנטינה.

ב-9 ביולי 2013 חזר ליוון וחתם לשנתיים באפולון סמירני ששיחקה אז בליגה השנייה. לאחר שהרשים במדי סמירני, הוא אף הצליח לחזור לסגל נבחרת יוון אף על פי ששיחק בליגה השנייה בארצו.

ב-1 בספטמבר 2014 חתם בנורת'איסט יונייטד מהסופר ליג ההודית. ב-23 בדצמבר עזב את המועדון.

## קריירה בינלאומית
ב-21 במרץ 2008 זומן לראשונה לסגל נבחרת יוון לקראת משחק הידידות נגד . ב-19 בנובמבר 2008 ערך את הופעת הבכורה שלו בנבחרת במשחק ידידות נגד . במונדיאל 2010 שימש כשוער הראשון של הנבחרת. אולם לאחר שאיבד את מקומו בהרכב של פאלרמו, איבד גם את מקומו בהרכב הנבחרת.

## קישורים חיצוניים

קטגוריה:כדורגלנים יוונים
קטגוריה:שוערי כדורגל יוונים
קטגוריה:אתונה: כדורגלנים
קטגוריה:כדורגלני פנאתינאיקוס
קטגוריה:כדורגלני OFI כרתים
קטגוריה:כדורגלני פלרמו
קטגוריה:כדורגלני גנואה
קטגוריה:כדורגלני אפולון סמירניס
קטגוריה:כדורגלני נורת'איסט יונייטד
קטגוריה:כדורגלני נבחרת יוון
קטגוריה:כדורגלני יורו 2008
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:ספורטאים יוונים באיטליה
קטגוריה:ספורטאים זרים בהודו
קטגוריה:יוונים שנולדו ב-1982
ניצן דמארי

**ניצן דמארי** (נולד ב-13 בינואר 1987) הוא כדורגלן עבר ישראלי ששיחק בעמדת הבלם, וכיום מאמן הפועל רעננה מהליגה הלאומית. אחיו הוא הכדורגלן עומר דמארי.

## קריירה
דמארי התחיל את הקריירה שלו במחלקת הנוער של מכבי פתח תקווה. ב-19 באוגוסט 2006 הוא ערך את הופעת הבכורה שלו בקבוצה הבוגרת של המועדון, בהפסד 0–1 לבית"ר ירושלים במסגרת גביע הטוטו. ב-4 בנובמבר 2006 ערך את הופעת הבכורה שלו בליגת העל, כאשר נכנס כמחליף בדקה ה-80 בהפסד 0–2 למ.ס. אשדוד. ב-3 במרץ 2007 פתח דמארי לראשונה בהרכב הקבוצה, בניצחון 4–2 נגד מכבי הרצליה. לזכותו של דמארי 10 הופעות במדי הנבחרת הצעירה, ובשנת 2007 הוא השתתף עמה באליפות אירופה לנבחרות צעירות בפעם הראשונה שהנבחרת העפילה לטורניר.

ב-19 בדצמבר 2009 הבקיע את שער הבכורה שלו בקריירה, בהפסד 2–3 נגד הפועל עכו. בעונת 2009/2010 הפך דמארי לשחקן הרכב קבוע בקבוצה, אך בעונה שלאחר מכן שותף רק ב-17 משחקי ליגה. בעונת 2011/2012 ירדה מכבי פתח תקווה לליגה הלאומית, ובעונה שלאחר מכן חזר דמארי להרכב הפותח וסייע לקבוצה להעפיל בחזרה לליגת העל. במרץ  קיבל דמארי את סרט הקפטן במקומו של עומר גולן שפרש ממשחק פעיל.

בקיץ  סיים דמארי את חוזהו במכבי פתח תקווה, וחתם במכבי הרצליה מהליגה הלאומית. לאחר עונה אחת בקבוצה פרש דמארי ממשחק פעיל.

בשנת 2016 מונה דמארי למאמן קבוצת נערים ג' של מכבי פתח תקווה, ובשנת 2017 החל לשמש כעוזרו של אורי אוזן, מאמן קבוצת הנוער של המועדון. בפברואר 2018, בעקבות התפטרותו של אוזן, מונה דמארי למאמן הראשי של קבוצת הנוער.

כיום דמארי משמש כאיש צוות בבית הספר מעוף שבפתח תקווה.

חתם בקבוצת הנוער של הפועל רעננה כמאמן ראשי לעונת 2024/25
ב-1 באוקטובר 2025 מונה למאמן קבוצת הבוגרים.

## קישורים חיצוניים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:ראשון לציון: כדורגלנים
קטגוריה:כדורגלני מכבי פתח תקווה
קטגוריה:כדורגלני מכבי הרצליה
קטגוריה:ישראלים שנולדו ב-1987
איציק עזוז

ממוזער|250px|איציק עזוז במדי בני-יהודה ת"א
**יצחק (איציק) עזוז** (נולד ב-30 בנובמבר 1985) הוא כדורגלן עבר ישראלי ששיחק בעמדות המגן הימני והבלם בבני יהודה תל אביב ושימש גם כקפטן שלה.

## קריירה
עזוז גדל בשכונת כפר שלם שבתל אביב, והחל לשחק כדורגל במחלקת הנוער של בני יהודה תל אביב. ב-27 בנובמבר 2002 ערך את הופעת הבכורה שלו בקבוצה הבוגרת, בהפסד 0–3 להפועל תל אביב במסגרת גביע הטוטו. ב-13 בספטמבר 2003 ערך את הופעת הבכורה שלו בליגת העל, בניצחון 2–0 על מכבי נתניה, ואף בישל את השער השני. בעונת הבכורה שלו בקבוצה הבוגרת הוא סיים עם 18 הופעות. בעונת 2005/2006 היה שותף להעפלתה של הקבוצה לגמר גביע המדינה בו הפסידה 0–1 להפועל תל אביב במשחק הגמר.

עזוז היה שותף עם בני יהודה כשחקן הרכב בהופעותיה בגביע אופ"א בעונת 2006/2007 (מול לוקומוטיב סופיה), ולאחר מכן בארבע עונות ברציפות במוקדמות הליגה האירופית. בעונת 2009/2010 בישל לאלירן עטר את שער המספרת אשר זכה במקום הרביעי בתור "שער השנה" של פיפ"א. באותה העונה היה שותף עם הקבוצה להעפלתה לגמר גביע המדינה בו הפסידה 1–3 להפועל תל אביב.

בסיום עונת 2013/2014 ירד עם הקבוצה לליגה הלאומית. ב-15 באוגוסט 2014 הבקיע את שער הבכורה שלו בקריירה, בתיקו 3–3 נגד מכבי הרצליה במסגרת גביע הטוטו. ב-17 באוקטובר 2014 הבקיע את שער הבכורה שלו בליגה הלאומית, בניצחון 4–0 על מכבי אחי נצרת, ובתום עונת 2014/2015 העפילה הקבוצה בחזרה לליגת העל.

בעונת 2016/2017 היה שותף לזכייתה של בני יהודה בגביע המדינה, לאחר שגברה 4–3 על מכבי תל אביב בפנדלים במשחק הגמר. היה זה גביע המדינה השלישי בתולדות המועדון והראשון מזה 36 שנים, וכקפטן הקבוצה הניף עזוז את הגביע. בעונת 2017/2018 היה עזוז שותף לקמפיין האירופי של בני יהודה במוקדמות הליגה האירופית, בו נעצרה בסיבוב השלישי עלי ידי מועדון הפאר הרוסי זניט סנקט פטרבורג.

בעונת 2018/2019 זכה עם הקבוצה שוב בגביע המדינה, לאחר שגברה במשחק הגמר 5–4 על מכבי נתניה בפנדלים.

ב-14 במאי 2020 הודיע על פרישה ממשחק פעיל. משמש כעוזר מאמן בקבוצה הבוגרת ומאמן אחת מקבוצות הנערים של המועדון. בעל תואר ראשון בחינוך וחברה עם התמקדות בהכשרות בספורט ב. ב-1 בפברואר 2024 מונה למנהל קבוצת בני יהודה תל אביב. ב-5 בנובמבר סיים את תפקידו.

## תארים
;בני יהודה תל אביב
* גביע המדינה: 2016/2017, 2018/2019

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:בלמי כדורגל ישראלים
קטגוריה:כדורגלני בני יהודה תל אביב
קטגוריה:תל אביב-יפו: כדורגלנים
קטגוריה:כפר שלם: אישים
קטגוריה:ישראלים שנולדו ב-1985
נס זמיר

**נס ניסים זמיר** (נולד ב-31 באוקטובר 1990) הוא כדורגלן ישראלי המשחק בעמדת הקשר ההתקפי במכבי עמישב פתח תקווה.

## קריירת מועדונים
זמיר שיחק במחלקות הנוער של גדנ"ע יהודה (תל אביב), הפועל צפרירים חולון ובית"ר טוברוק (נתניה), ובגיל 17 הצטרף לקבוצת המילואים של חטאפה הספרדית, ומשם עבר לזו של אלבסטה הספרדית. לאחר שהיה קרוב לחתום באתלטיקו מדריד הספרדית, צה"ל הערים קשיים כיוון שלא זכה למעמד של "ספורטאי עילוי". לאחר שהוציא דרכון ספרדי, ב-28 ביולי 2011 חתם בריאל סרגוסה הספרדית, אך גם שם שיחק רק במדי קבוצת המילואים של המועדון הספרדי.

ב-30 בינואר 2012 חזר לישראל על מנת להשלים את שירותו בצה"ל, לאחר שלא הצליח לקבל מעמד של ספורטאי מצטיין, והושאל למכבי פתח תקווה. ב-4 בפברואר 2012 ערך את הופעת הבכורה שלו בליגת העל, כשנכנס כמחליף בניצחון 2–1 על מכבי תל אביב. בסך הכל ערך זמיר 12 הופעות עד סיום העונה, והקבוצה ירדה לליגה הלאומית.

בקיץ  חתם בבני יהודה תל אביב. ב-3 בפברואר 2013 הבקיע את שער הבכורה שלו בליגת העל, בניצחון 2–0 נגד מכבי חיפה. בסיום עונת 2013/2014 ירד עם הקבוצה לליגה הלאומית. בעונת 2014/2015 כבש ארבעה שערים וסייע לקבוצה להעפיל בחזרה לליגת העל.

ב-15 ביוני 2015 חתם לשלוש שנים בבית"ר ירושלים. ב-4 באוגוסט 2015 ערך את הופעת הבכורה שלו במועדון, בהפסד 0–2 למכבי נתניה בגביע הטוטו. בסך הכל ערך 14 הופעות בכל המסגרות בעונת 2015/2016, בהן כבש שער אחד, ובסופה שוחרר מהמועדון.

ב-18 באוגוסט 2016 חתם בהפועל ראשון לציון מהליגה הלאומית, במדיה כבש תשעה שערים בעונת 2016/2017. ב-16 ביולי 2017 חתם בהפועל פתח תקווה, ובמדיה כבש שישה שערים בליגה הלאומית בעונת 2017/2018.

ב-10 ביולי 2018 חזר לליגת העל וחתם בקבוצת הפועל חיפה. ב-28 ביולי ערך את הופעת הבכורה שלו במועדון, כשפתח בהרכב בניצחון על הפועל באר שבע במשחק אלוף האלופים. במחזור הפתיחה של עונת 2018/2019 כבש צמד והוסיף שני בישולים בניצחון 5–0 על מכבי נתניה, ואת העונה הוא סיים עם שישה שערים ושישה בישולים.

ב-13 ביולי 2022 חתם בסקציה נס ציונה.

ב-1 בפברואר 2023 חתם בהפועל חדרה. ב-30 באוגוסט חזר להפועל ראשון לציון.

## נבחרת ישראל
בשנים 2010–2011 ערך זמיר 12 הופעות במדי נבחרת הצעירה עד גיל 21 של ישראל. את שערו היחיד במדי הנבחרת הצעירה כבש בניצחון 2–0 על גאורגיה עד גיל 21.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ראשון לציון: כדורגלנים
קטגוריה:כדורגלני בית"ר טוברוק
קטגוריה:כדורגלני בית"ר ירושלים
קטגוריה:כדורגלני בני יהודה תל אביב
קטגוריה:כדורגלני גדנ"ע יהודה
קטגוריה:כדורגלני הפועל חיפה
קטגוריה:כדורגלני הפועל פתח תקווה
קטגוריה:כדורגלני הפועל ראשון לציון
קטגוריה:כדורגלני מכבי פתח תקווה
קטגוריה:כדורגלני סקציה נס ציונה
קטגוריה:כדורגלני הפועל חדרה
קטגוריה:כדורגלנים ישראלים בספרד
קטגוריה:ישראלים שנולדו ב-1990
עזרא אלחסיד

**עזרא אלחסיד** (ברומנית: **Esdra Alhasid** או **Ezra Alhasid**,  5 בפברואר 1912 – אוקטובר 2005) היה מתרגם, סופר והיספניסט יהודי-רומני, בשנותיו האחרונות ראש הקהילה הספרדית של בוקרשט. היה כלכלן בהכשרתו.

## ביוגרפיה
עזרא אלחסיד נולד בשנת 1912 בסיליסטרה שסופחה זמנית לרומניה, אחרי שהייתה קודם וחזרה להיות מאוחר יותר חלק מבולגריה. הוריו היו במקור מאדירנה. אלחסיד בילה את ילדותו בסיליסטרה ולמד לדבר בצורה שוטפת, פרט ללדינו, יותר נכון ז'ודזמו, שפת הוריו, ורומנית, גם בולגרית וטורקית. ובגיל 17 התיישב בבוקרשט, בה התגוררה אחותו.
למד כלכלה בבוקרשט. בימי המשטר הקומוניסטי ברומניה עבד בתפקיד כלכלי בהוצאה לאור למוזיקה Editura muzicală. התחתן עם אחותה של עמליה רוקנשטיין, שהייתה לימים אשתו של הרב דוד משה רוזן ונולדו להם בן, רמון.

עזרא אלחסיד תרם רבות להפצת הספרות הספרדית והדרום-אמריקאית ברומניה, על ידי תרגומים מרומנים ומספרי עיון רבים מהשפה הספרדית. בין השאר תרגם גם ספרים על תולדות יהודי ספרד.
ערך מונוגרפיה של בית העלמין הספרדי בבוקרשט.

היה חבר באיגוד הסופרים של רומניה. פרסם מאמרים ותרגומים גם על דפי עיתוני התרבות ברומניה. התגורר ברחוב ברזויאנו בבוקרשט.

## פרסים ואותות הוקרה
*5 בינואר 1987 - העיטור להצטיינות אזרחית של ספרד -הוענק לו על ידי המלך חואן קרלוס הראשון, אסקיאל מרטינס אסטראדה ואחרים.

## תרגומים
מיצירות מאת חורחה לואיס בורחס, גבריאל גרסיה מרקס, אלחו קרפנטייה, ויסטנה בלאסקו איבאנס, חוסה אורטגה אי גאסט, ואחרים
"תולדות היהודים הספרדים" (Historia de los Sefarditas) מאת פליפה טורובה ברנאלדו דה קירוס,

## מאמרים
*Cimitirul evreiesc sefard din București (Le cimetiere juif sefardi de Bucarest). In: BCMA, 1998, p.178-181.
:(בית העלמין היהודי- ספרדי של בוקרשט)
*הפרק Evreii sefarzi (spanioli) "היהודים הספרדים" בספר "תרומת יהודי רומניה לתרבות ולציוויליזציה" בעריכת הרי קולר ואחרים, פדרציית הקהילות היהודיות של רומניה, ההוצאה לאור "הספר", בוקרשט 2004 *Contribuția evreilor din România la cultură și civilizație* עמודים 798–806

## קישורים חיצוניים
* ,La difference assimilatrice ראיון מאת ויקטור רדולסקו עם עזרא אלחסיד,ב- Martor, כתב עת לאנתרופולוגיה של מוזיאון,  האיכר הרומני בבוקרשט, 2002

קטגוריה:מתרגמים יהודים רומנים
קטגוריה:מתרגמים מספרדית
קטגוריה:מתרגמים לרומנית
קטגוריה:רומנים שנולדו ב-1912
קטגוריה:רומנים שנפטרו ב-2005
ציוד לעיבוד נתונים

[ממוזער|250px|שמאל|מכונות אחדות לעיבוד נתונים מתוצרת [IBM. המפעילה מחזיקה לוח קישור, ששימש למעין תכנות של המלווחת.]]
**ציוד לעיבוד נתונים** הוא קבוצה של מכונות אלקטרו-מכניות ששימשו לעיבוד נתונים באמצעות כרטיסים מנוקבים. מכונות אלה שימשו כלי עיקרי לעיבוד נתונים, החל מהמצאתן בשלהי המאה ה-19 ועד להחלפתן במחשבים בשנות ה-60 של המאה ה-20. היצרנית הדומיננטית של מכונות אלה הייתה חברת IBM. 

הכרטיס המנוקב כאמצעי לעיבוד נתונים הומצא בשנת 1887 על ידי האמריקאי הרמן הולרית', והוא נכנס לשימוש במפקד האוכלוסין של ארצות הברית בשנת 1890.

מכונות אלה כללו:
* **ממיינת**: שימשה למיון הכרטיסים בסדר עולה או יורד, בהתאם לטורים בכרטיס שנבחרו למטרה זו.
* **מעתיקה**: שימשה להעתקה של חבילת כרטיסים מנוקבים (למשל לשם יצירת עותק גיבוי). 
* **ממזגת**: מכונה שקיבלה כקלט חבילות אחדות של כרטיסים מנוקבים ממוינים לפי טורים מסוימים, ומיזגה אותם לחבילה ממוינת אחת.
* **מלווחת**: מכונה שהדפיסה את תוכנם של הכרטיסים המנוקבים, כולל אפשרות לסכם את המספרים שבחבילת הכרטיסים המנוקבים.

רכיב בסיסי בכל אחת ממכונות אלה היה תא הזנה, שבו ניתן היה לטעון בבת אחת אלפי כרטיסים, שנקראו על ידי המכונה. תוך כדי פעולת המכונה ניתן היה להזין אותה בכרטיסים נוספים. 

תהליך של עיבוד נתונים כלל הפעלה מתואמת של מכונות אחדות. דוגמה: תהליך של קליטת מתגייסים חדשים ביחידה צבאית כלל:
* מכונת ניקוב: ניקוב פרטיו של כל מתגייס בכרטיס מנוקב. 
* ממיינת: מיון הכרטיסים של כל המתגייסים לפי מספר אישי עולה. 
* ממזגת: מיזוג הכרטיסים של המתגייסים עם הכרטיסים של החיילים הוותיקים ביחידה, לקבלת חבילת כרטיסים של כל חיילי היחידה.
* מלווחת: הדפסת רשימה של כל חיילי היחידה. 

תהליכים מורכבים כאלה תועדו באמצעות תרשימי זרימה. 

בשנות ה-50 של המאה ה-20 החלו מחשבים להחליף את הציוד לעיבוד נתונים כאמצעי לעיבוד נתונים. עם זאת, כיוון שנמשך השימוש בכרטיסים מנוקבים כאמצעי קלט למחשב (ובמידה פחותה גם כאמצעי פלט), נמשך השימוש במכונות לצד המחשב (בתקופה זו הן נקראו "ציוד קונבנציונלי"). השימוש במכונות אלה הסתיים בשנות ה-70 של המאה ה-20, עם הפסקת השימוש בכרטיסים מנוקבים (שהוחלפו על ידי התקליטון).

## קישורים חיצוניים

* יצחק עמיהוד, **המחשב האלקטרוני ועבוד הנתונים**, הוצאת הוד-עמי, 1968, הפרק "מכונות לעבוד נתונים בשיטת הכרטיס המנוקב", עמ' 31–42. 
*  מכונות IBM במשרדי אל-על, יומני גבע, 1960, באתר ארכיון הסרטים הישראלי בסינמטק ירושלים

קטגוריה:התקני קלט-פלט
קטגוריה:היסטוריה של המחשוב
סוקו (זמרת)

**סטפני אלכסנדרה מינה סוקולנסקי**, (באנגלית: **Stéphanie Alexandra Mina Sokolinski**; נולדה ב-26 באוקטובר 1985), הידועה בשם הבמה **סוקו** (**SoKo**), היא זמרת-יוצרת, מוזיקאית ושחקנית צרפתייה.

## ביוגרפיה
סוקולנסקי נולדה בבורדו שבצרפת, לאב ממוצא רוסי-פולני ולאם צרפתייה-איטלקייה. היא עזבה את הבית ואת בית הספר בגיל 16, ועברה לפריז. היא המשיכה את לימודיה במספר בתי ספר שונים, אבל מהר מאוד נשרה. מאוחר יותר הופיעה בכמה סרטים צרפתיים והחלה לכתוב שירים.

## קריירה מוזיקלית
בשנת 2007 הוציאה להיט בדנמרק בשם "I Will Kill Her" ותוכנית רדיו בשם "הצופים השחורים" שבדנמרק החלה לקדם אותו. השיר הפך ללהיט גם באוסטרליה, בלגיה והולנד. בחודש אוקטובר 2007 הופיעה בתצוגת האופנה של סטלה מקרטני בפריז. בסוף שנת 2007 היא חיממה את הזמרת M.I.A בסיבוב ההופעות שלה.

אלבום הבכורה שלה "I Thought I Was An Alien" יצא בחודש פברואר 2012, ומתוכו יצאו הסינגלים "I Thought I Was An Alien" ו"First Love Never Die".

בשנת 2014, השיר "We Might Be Dead by Tomorrow" מתוך האלבום משנת 2012 הופיע בסרטון ויראלי בשם "הנשיקה הראשונה", שזכה ליותר מ-100 מיליון צפיות ביוטיוב. סוקו גם הופיעה בסרטון.

אלבומה השני "My Dreams Dictate My Reality" יצא בחודש מרץ 2015. הסינגל הראשון "Who Wears the Pants??" יצא ב-7 בינואר.

### קריירת משחק
בשנת 2015 שיחקה בסרט האמריקאי "תמיד ראוי" לצידם של ג'ייסון ריטר ושאנולה המפטון. בשנת 2016 כיכבה בתפקיד הראשי בסרט הצרפתי "הרקדנית".

בשנת 2021 שיחקה בדרמה הרומנטית הבדיונית "*Little Fish*" לצדם של אוליביה קוק וג'ק אוקונל, ובדרמת הפעולה "*Mayday".*

## חיים אישיים
סוקו היא טבעונית. סוקו גם מחשיבה את עצמה כ"גותית לבנה", והיא תומכת בזכויות בעלי חיים.

בשנת 2012 הצהירה כי היא ביסקסואלית. בראיון למגזין האופנה האמריקאי "W" משנת 2016; לדבריה "תמיד הייתי פתוחה עם המיניות שלי, כלומר לא ממש אכפת לי ממגדר." היא גם אישרה את יחסיה עם השחקנית האמריקאית קריסטן סטיוארט באותו מאמר. ב-5 במאי 2016, המגזין השבועי *Us Weekly* אישר כי סטיוארט וסוקו נפרדו לאחר כמה חודשים של זוגיות.

בנובמבר 2018 ילדה את בנה הבכור, אינדיגו בלו האני סוקולנסקי (קרוי על שם שיר של להקת "The Clean")

## דיסקוגרפיה
### אלבומי אולפן
*2012 - "I Thought I Was an Alien"
*2015 - "My Dreams Dictate My Reality"
*2020 - "*Feel Feelings"*

### מיני-אלבומים
* 2007 - "*Not Sokute"*

## פילמוגרפיה
### קולנוע

### טלוויזיה

## קישורים חיצוניים

* 

* 

## הערות שוליים

קטגוריה:זמרות-יוצרות צרפתיות
קטגוריה:שחקניות קולנוע וטלוויזיה צרפתיות
קטגוריה:מוזיקאים צרפתים
קטגוריה:ביסקסואליות צרפתיות
קטגוריה:זמרים להט"בים
קטגוריה:שחקנים להט"בים
קטגוריה:להט"בים צרפתים
קטגוריה:טבעוניות
קטגוריה:צרפתים ממוצא רוסי
קטגוריה:צרפתים ממוצא פולני
קטגוריה:מלחינים צרפתים במאה ה-20
קטגוריה:מלחינים צרפתים במאה ה-21
קטגוריה:צרפתיות שנולדו ב-1985
קתרין קייב

**קתרין קייב** (באנגלית: **Kathryn Cave**; נולדה ב-1948 באלדרשוט, המפשייר, אנגליה), היא סופרת ילדים בריטית, כלת פרס אונסקו הבינלאומי הראשון בספרות ילדים למען הסובלנות שהוענק לה עבור ספרה *[[משהו אחר]] *.

בעברה עבדה כעורכת בהוצאות הספרים פינגווין. כיום היא עובדת כעורכת בהוצאות ספרים ומנחה סדנאות כתיבה.

לקייב שלושה ילדים. היא מתגוררת בהמפסטד, צפון לונדון.

## ספרים שכתבה

### ספרי איורים

## פרסים
* 1997 - פרס אונסקו הבינלאומי הראשון בספרות ילדים למען הסובלנות עבור הספר *[[משהו אחר]].*

## קישורים חיצוניים
* 
* קתרין קייב באתר סימניה
* אזכור הספר *משהו אחר* באתר כותר של מטח

## הערות שוליים

קטגוריה:סופרות ילדים ונוער בריטיות
קטגוריה:סופרות בריטיות
קטגוריה:סופרים בריטים
קטגוריה:בריטיות שנולדו ב-1948
קטגוריה:בריטים שנולדו ב-1948
דנילו לואיס דה סילבה

**דנילו לואיס דה סילבה** (בפורטוגזית: **Danilo Luiz da Silva**; נולד ב-15 ביולי 1991), המוכר בשם **דנילו**, הוא כדורגלן ברזילאי המשחק בעמדת המגן הימני בפלמנגו ובנבחרת ברזיל.

דנילו החל את הקריירה באמריקה פוטבול קלוב (בלו הוריזונטה) לפני שעבר לסנטוס, שם כבש את שער הניצחון בגמר הגביע ליברטדורס 2011. ב-2011 עבר דנילו לפורטו שם זכה באליפות בשתי העונות הראשונות שלו במועדון.

דנילו זומן לראשונה לנבחרת הבוגרת של ברזיל בכדורגל ב-2011. בנוסף דנילו זכה בגביע העולם בכדורגל עד גיל 20 ב-2011 ובמדליית כסף באולימפיאדת לונדון 2012.

## קריירת קבוצות
### תחילת הקריירה
דנילו נולד בביקאס, מינאס ז'ראיס. הוא הצטרף למחלקת הנוער של אמריקה פוטבול קלוב (בלו הוריזונטה) בגיל 12, ועלה לבוגרים ב-2009 עת שיחקה הקבוצה בליגה המחוזית של מינאס ז'ראיס ובסרייה C.

במאי 2010 עבר דנילו לסנטוס, הוא זכה באליפות סאו פאולו בכדורגל ב-2011. דנילו שיחק 90 דקות בשני המפגשים בגמרי גביע הליברטדורס נגד פניארול וכבש את שער הניצחון במשחק הראשון אשר הסתיים בתוצאה 1–2.

### פורטו
בתחילת ינואר 2012 עבר דנילו לפורטו לאחר גביע העולם לקבוצות 2011.
דנילו חתם בפורטו עד יוני 2016 עבור 18 מיליון אירו וסעיף שחרור של כ-50 מיליון יורו. תחילה הוא שימש כמחליף לכריסטיאן ספונרו, כשמאוחר יותר הפך לשחקן הרכב.

### ריאל מדריד
ב-31 במרץ 2015 יצאה הודעה רשמית מטעם פורטו וריאל מדריד על כך שדנילו סיכם בריאל מדריד ויעבור אליה בתחילת עונת 2015–2016. ריאל מדריד שילמה לפורטו 31.5 מיליון אירו. והוא חתם ב-9 ביולי 2015 על חוזה במועדון עד יוני 2021. ב-24 באוקטובר כבש דנילו את שער הבכורה שלו בריאל מדריד בניצחון 1–3 על סלטה ויגו.

### מנצ'סטר סיטי
ב-23 ביולי 2017 חתם דנילו במנצ'סטר סיטי לחמש שנים. סכום ההעברה המשוער הוא כ-30 מיליון יורו.

### יובנטוס
ב-7 באוגוסט 2019 חתם לחמש שנים ביובנטוס תמורת 37 מיליון אירו.

## נבחרת לאומית
בעקבות יכולתו הטובה במדי סנטוס, זומן דנילו לנבחרת הבוגרת של ברזיל בכדורגל ב-14 בספטמבר 2011. הוא ערך את הופעת הבכורה שלו בנבחרת במפגש הראשון של הסופרקאלסיקו של אמריקה (ארגנטינה נגד ברזיל) אשר הסתיים בתוצאה 0-0. באותה השנה הופיע גם בגביע העולם בכדורגל עד גיל 20 שנערך בקולומביה. בגמר פגשה ברזיל את פורטוגל ואותה ניצחה 2–3 לאחר הארכה.
דנילו ייצג את נבחרת ברזיל בכדורגל עד גיל 23 באולימפיאדת לונדון 2012. לאחר שרשם 4 הופעות ושער נגד נבחרת ניו זילנד (3-0) הוא זכה עם הנבחרת במדליית כסף.

נכלל בסגל נבחרת ברזיל לטורניר מונדיאל 2022.

נכלל בסגל נבחרת ברזיל לטורניר קופה אמריקה 2024.

## תארים

## קישורים חיצוניים

## הערות שוליים

קטגוריה:מגני כדורגל ברזילאים
קטגוריה:כדורגלנים ברזילאים
קטגוריה:כדורגלני אמריקה פוטבול קלוב (בלו הוריזונטה)
קטגוריה:כדורגלני סנטוס
קטגוריה:כדורגלני פורטו
קטגוריה:כדורגלני ריאל מדריד
קטגוריה:כדורגלני מנצ'סטר סיטי
קטגוריה:כדורגלני יובנטוס
קטגוריה:כדורגלני פלמנגו
קטגוריה:כדורגלני נבחרת ברזיל
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2018
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:מדליסטים אולימפיים ברזילאים
קטגוריה:ברזילאים שנולדו ב-1991
התאבדויות חקלאים בהודו

250px|ממוזער|שמאל|פעילות להעלאת המודעות לבעיית ההתאבדויות
**[[התאבדות]] [[חקלאי]]ם ב[[הודו]]** זוכה לתשומת לב ציבורית, עקב היקפה ומניעיה.

בשנת 2012 המשרד לרישום פשעים בהודו דווח על 13,754 התאבדויות של חקלאים. יחס המתאבדים נע בין 1.4-1.8 לכל 100,000 תושבים במשך תקופה של 10 שנים מ-2005. ביחס לשאר האוכלוסייה גבוה שעור ההתאבדות אצל חקלאים בכ-23%.

בהודו, כ-60% מהאוכלוסייה נשען על חקלאות כמקור פרנסה ישיר או עקיף, והיא מהווה כ-18% מהתוצר המקומי הגולמי. התאבדות חקלאים מהווה 11.2% מכלל ההתאבדויות במדינה. חוקרים העלו השערות שונות ולפעמים סותרות באשר לסיבה לתופעה, ביניהן אנומליות בגשמי המונסון, לחץ נפשי עקב חובות גדולים, גידולים מהונדסים גנטית, מדיניות ממשלתית, בריאות נפשית, בעיות משפחה, הרגלי שתייה והימורים ועוד.

בשנת 2020 חלה עלייה במקרי ההתאבדויות של חקלאים בהודו, וזו הייתה אחד הגורמים למחאת החקלאים.

## קישורים חיצוניים
* "226 חקלאים התאבדו בשלשה החדשים האחרונים", באתר Times Of India, אפריל 2015

## ראו גם
* מחאת החקלאים בהודו (2020–2021)

## הערות שוליים

קטגוריה:הודו: תרבות
קטגוריה:חקלאות בחברה ובתרבות
קטגוריה:התאבדות
ח'אלד חוסני זועבי

**ח'אלד חוסני זועבי** (בערבית: **خالد حسني زعبي**; נולד ב-10 בנובמבר 1952) הוא עורך דין ערבי מוסלמי; כיהן כיושב ראש ועד מחוז הצפון בלשכת עורכי הדין בישראל (2003–2019) וכיהן כחבר הוועדה לבחירת שופטים (2011–2018), פעיל זכויות אדם.

## ביוגרפיה
ח'אלד חוסני זועבי נולד בשנת 1952 בנצרת. גדל בעיר זאת ובה למד את לימודיו היסודיים והתיכוניים. בשנים 1971 עד 1975 למד בפקולטה למשפטים של האוניברסיטה העברית בירושלים. בסיום לימודיו הוענק לו התואר תואר בוגר במשפטים. את התמחותו עשה במשרד עורכי דין בירושלים, ולאחר מכן בבית המשפט המחוזי בנצרת, כמתמחה של נשיאו הראשון, יוסף בהלול.

בשנת 1976 הוסמך כעורך דין, ובאותה שנה פתח את משרדו בנצרת. כעורך דין עסק בתחום המשפט האזרחי בעיקר בנושאי מקרקעין, בנקאות, כינוס נכסים, גישור ובוררות ועניינים אחרים. במשרד מועסקים עורכי דין נוספים. בשנת 1993 הוסמך להיות נוטריון.

ח'אלד חוסני זועבי נשוי ואב לחמישה ילדים בוגרים, שאחד מהם בעל תואר שני במשפטים מאוניברסיטת וושינגטון בארצות הברית.

## פעילות ציבורית
עו"ד זועבי היה חבר הוועד המקומי של לשכת עורכי הדין בנצרת, בטרם הוקם מחוז הצפון של לשכת עורכי הדין. היה חבר במשך שתי קדנציות בבית הדין המשמעתי של לשכת עורכי הדין במחוז חיפה. עם הקמת מחוז הצפון של הלשכה בשנת 2003 נבחר לקדנציה הראשונה של ועד המחוז הצפון ונבחר להיות יושב הראש הראשון של ועד המחוז למשך 4 שנים. לאחר מכן נבחר פעמיים נוספות לתפקיד בשנת 2007 ובשנת 2011 עד יוני 2019.

כיושב בראש הראשון של ועד המחוז השתתף בהקמת מוסדות הלשכה במחוז והקמת הוועדות הסטטוטריות, ועדת האתיקה ובית הדין המשמעתי. בעקבות פרסום בעיתון "כלכליסט" הגיש במאי 2019, יחד עם מנכ"ל מחוז הצפון, עו"ד פארוק עומרי, תביעת דיבה בסכום כולל מיליון ש"ח נגד העיתון ושלושה מעובדיו. במאי 2022 נדחתה התביעה.

בשנת 2003 נבחר על ידי המועצה הארצית של לשכת עורכי הדין כסגן ראש לשכת עורכי הדין בישראל למשך 4 שנים ובשנת 2007 נבחר לתפקיד זה לתקופת כהונה נוספת.

בשנת 2004 נבחר על ידי המועצה הארצית של לשכת עורכי הדין כנציג לשכת עורכי הדין בוועדה למינוי קאדים לבתי הדין השרעים.

עו"ד זועבי חבר בצוות הכנס השנתי של לשכת עורכי הדין המתקיים באילת ויו"ר פנל בחלק מהכנסים.

בשנת 2011 נבחר זועבי כחבר הוועדה לבחירת שופטים בישראל בשנת 2011 ונבחר בשנית לקדנציה נוספת בשנת 2015.

עו"ד זועבי מכהן כממלא מקום של יושב ראש ועדת ההשמה בלשכת עורכי הדין וכן כחבר נשיאות במוסד לבוררות של הלשכה. עו"ד זועבי פעיל זכויות אדם.

## קישורים חיצוניים
*  - ריאיון עם חאלד זועבי

## הערות שוליים

קטגוריה:בוגרי האוניברסיטה העברית בירושלים: משפטים
קטגוריה:נציגי לשכת עורכי הדין בוועדה לבחירת שופטים
ח'אלד חוסני זועבי
קטגוריה:עורכי דין ערבים ישראלים
קטגוריה:ערבים ישראלים
קטגוריה:פעילים חברתיים ישראלים
קטגוריה:נצרת: אישים
קטגוריה:ישראלים שנולדו ב-1952
Gevolt

**Gevolt** (געוואָלט) היא להקת הבי מטאל ישראלית. סגנונה משלב בין אינדסטריאל מטאל לבין פולק מטאל. שירי הלהקה הם בשפות יידיש ורוסית.

## היסטוריה

הלהקה הוקמה ב-2001 על ידי הסולן אנטולי בונדר, הגיטריסט יבגני קושניר, המתופף אולג שומסקי והבסיסט מקס מאן, עולים מחבר המדינות. כעבור שלוש שנים, הצטרפה ללהקה הזמרת דינה שולמן, לתקופה קצרה. ב-2005 הכנרת מרינה קליאונסקי הצטרפה גם היא.

ב-2006, הלהקה הוציא את אלבום הבכורה שלה, Sidur (על שם סידור) בהוצאה עצמית. האלבום נכתב בשפה הרוסית ונושאיו הם בעיקר מיסטיקה. באותה שנה מתופף הלהקה התחלף לוואדים ויינסיין, וכעבור שנה הקלידן דמיטרי ליפשיץ הצטרף.

ב-2007 הוציאו סינגל מטאל ביידיש הנושא את השם Yiddish Metal. ב-2008 האלבום הראשון, Sidur יצא לאור בארצות הברית וקנדה. באותה השנה, כנרית הלהקה התחלפה לאווה יפרמוב. ב-2009 הגיטריסט התחלף למיכאל גימרוורט וב-2010 הבסיסט התחלף למארק לקוויטסר.

ב-2011 האלבום השני AlefBase  יצא לאור. אלבום זה הוא ביידיש ומורכב מגרסאות כיסוי לשירים יידיים ידועים רבים, כמו ביי מיר ביסטו שיין, טום בללייקה, אויפן פריפעטשיק ושיר הפרטיזנים. ב-2012 הבסיסט עזב את הלהקה והוחלף על ידי אנטון סקורוחודוב כעבור שנה. באותה השנה גם הגיטריסט התחלף לוואדים רייטסס.

ב-2015 הוציאה הלהקה סינגל נוסף ביידיש בשם Khokhotshet.

## חברי הלהקה
* אנטולי בונדר (סולן)
* ואדים רייטסס (גיטרה)
* אנטון סקורוחודוב (גיטרת בס)
* דמיטרי ליפשיץ (קלידים)
* אווה יפרמוב (כינור)
* ואדים ווינשטיין (תופים)

## חברים לשעבר
* מכיאל גימרוורט (גיטרה): 2010-2013
* מארק לקוויטסר (גיטרת באס): 2010-2012
* מקס מאן (גיטרת באס): 2001-2010
* יבגני קושניר (גיטרה): 2001-2009
* מרינה קליאונסקי (כינור): 2005-2008
* אנה אגרה (כינור): 2008-2009
* אולג שומסקי (תופים): 2001-2006
* דינה שולמן (שירת אופרה): 2004-2005

## דיסקוגרפיה
* Sidur (אלבום מלא) - 2006
* Yiddish Project (סינגל) - 2008
* AlefBase (אלבום מלא) - 2011
* Khokhotshet (סינגל) - 2015

## קישורים חיצוניים
* 
* 
* "געוואָלט": אינדוסטריעלע־מעטאַל-מוזיק אויף ייִדיש 
* Interview: Here’s for You “The first Yiddish Metal band” GEVOLT! 
* ביקורת על אלבום Sidur 
* תוכנית מספר 256 של מת על מטאל, באירוח של להקת Gevolt

## הערות שוליים

קטגוריה:הרכבים מוזיקליים מתל אביב
קטגוריה:זמרים השרים ביידיש
קטגוריה:להקות מטאל ישראליות
קטגוריה:להקות פולק מטאל
קטגוריה:להקות שהוקמו בשנת 2001
מצר סאמנר

**מצר סאמנר** (באנגלית: **Sumner Strait**) הוא מצר ים בארכיפלג אלכסנדר שבאלסקה פאנהנדל (Alaska Panhandle), ארצות הברית, המפריד בין האיים (ממזרח למערב) מיטקוף (Mitkof Island), קופריאנוף (Kupreanof Island) וקויו (Kuiu Island) מצפון, לבין האיים זארמבו (Zarembo Island) והנסיך מוויילס (Prince of Wales Island) מדרום. המצר מקשר את הדלתה של נהר סטיקין (Stikine River) ממזרח עם מפרץ אלסקה דרך מפרץ איפיג'ינאיה (Iphigenia Bay), ממערב.

קרוי על שמו של פוליטיקאי אמריקאי צ'ארלס סאמנר (Charles Sumner; 1811–1874).

## קישורים חיצוניים
* 
* Joseph Reeves, "Sumner Strait to Chatham Strait," **Waterways** website

## הערות שוליים

סאמנר
סאמנר
אוסקר יוסט

**אוסקר יוסט** (בגרמנית: **Oskar Joost**; 9 ביוני 1898 – 29 במאי 1941) היה מוזיקאי גרמני וראש תזמורת ריקוד. לעיתים השתמש גם בשמות לאו הארדי (Leo Hardy) ופרד מארלי (Fred Marley) בתזמורות אחרות.

## ביוגרפיה
אוסקר יוסט הגיע ממשפחה מוזיקלית. אביו, אלברט יוסט סניור, היה נגן צ'לו בלהקה צבאית. ממנו קיבלו הבנים, אוסקר ואלברט (אָלי) ג'וניור, את שיעור הכינור הראשון שלהם. לאחר בית הספר התיכון והתנדבות במלחמת העולם הראשונה עבד בחקלאות, כטלר בבנק, ולבסוף גם לקח חלק בלהקת בידור.

בשנת 1924 הקימו יוסט ואחיו, אלי, את תזמורת הריקוד "טנצשפורט אורקסטר אוסקר יוסט" (Tanzsport-Orchester Oscar Joost). אוסקר היה הכנר הראשי ואחיו המתופף. הם זכו להצלחה בכל גרמניה ובדנמרק, ובשנת 1929 הקליטו את התקליט הראשון למכירה בברלין. במרץ 1930 הובילה הצלחתם להופעה במלון עדן  היוקרתי ולחתימת חוזה הקלטות עם חברת התקליטים אלקטרולה . לאחר מכן הקליטו גם עם חברות תקליטים אחרות: פאלאס (1931) קריסטל (1931–1934), אולטרהפון/טלפונקן (1932), דויטשה גרומופון/פולידור (1934–1941).

באותו הזמן עסק יוסט גם בקולנוע.

משנת 1933 היה יוסט חבר המפלגה הנאצית, ובינואר 1940 הצטרף לוורמאכט. באותו זמן נוהלה התזמורת על ידי רודי יוקלנט, שהיה נגן סקסופון וקלרינט בתזמורת החל מ-1930.

יוסט היה  בדרגת אובר-לויטננט. בזמן שירותו המשיך לעסוק במוזיקה והלחין עבור יחידתו את היצירה 'פולקה בוהמית'. בשנת 1941 הועבר מהחזית המערבית לחזית המזרחית, שם נפצע קשה. הוא נפטר משפעת בבית חולים בברלין.

## קישורים חיצוניים

* מלצר, שתי מוקה!, שיר של תזמורתו באתר יוטיוב 
* מידע נוסף על אוסקר יוסט 

קטגוריה:כנרים גרמנים
קטגוריה:אנשי הוורמאכט
קטגוריה:גרמנים שנולדו ב-1898
קטגוריה:גרמנים שנפטרו ב-1941
אוביליץ' (כדורגל)

**מועדון הכדורגל אוביליץ**' (בסרבית: **Fudbalski Klub Obilić**) הוא מועדון כדורגל סרבי מהעיר בלגרד הנמנה עם מועדוני הכדורגל הוותיקים בסרביה.

המועדון נוסד בשנת 1924 ומשחק כיום בליגה הסרבית השלישית.ממוזער|שחקני הקבוצה בשנת 1924|223x223px

## היסטוריה
מועדון הכדורגל אוביליץ' נוסד בשנת 1924 על ידי מספר חובבי כדורגל צעירים ונקרא על שם האביר מילוש אוביליץ' שהיה גיבור קרב קוסובו.ממוזער|224x224px|אצטדיון אוביליץ'שנה לאחר הקמת הקבוצה, החלה לשחק כדורגל מקצועני לאחר שנרשמה כקבוצה בהתאחדות הכדורגל בבלגרד.

בתקופת מלחמת העולם השנייה ולאחריה, נאסר על הקבוצה להשתמש בשם אוביליץ' ועד לשנת 1952 שיחקה תחת השם קובוראק (FK Čuburac).

בשנת 1952, אוחדה קובוראק עם מועדון הכדורגל סומדג'יה (FC Sumadija) ונקבע שאוביליץ' יהיה שמה החדש של הקבוצה המאוחדת.

### שנות התשעים
בעונת 1994/1995, הגיעה הקבוצה לגמר גביע יוגוסלביה אך הפסידה לכוכב האדום בלגרד.

בעונת 1995/1996, העפילה הקבוצה אל הליגה היוגוסלבית הראשונה.

בחודש יוני 1996, נרכשה הקבוצה על ידי פושע המלחמה הסרבי ז'לקו רזנטוביץ' (Željko Ražnatović) המוכר בכינויו ארקאן והפך אותה לקבוצה מובילה בליגה הסרבית.

בעונת 1997/1998, זכתה הקבוצה באליפות הליגה היוגוסלבית והשאירה מאחוריה את שתי הקבוצות המובילות של סרביה, פרטיזן בלגרד והכוכב האדום בלגרד.

בסוף עונת 1997/1998, הגיעה הקבוצה אל גמר הגביע היוגוסלבי אך הפסידה לפרטיזן בלגרד ופספסה את ההזדמנות לזכות בדאבל.

### מפעלים אירופיים
בעונת 1998/1999, שיחקה הקבוצה במסגרת מוקדמות ליגת האלופות והודחה בסיבוב השני על ידי באיירן מינכן, נשרה אל גביע אופ"א והודחה בסיבוב הראשון על ידי אתלטיקו מדריד.

### שנות האלפיים – כיום
בעונת 2001/2002, שיחקה הקבוצה במוקדמות הליגה האירופית פעם נוספת, אך הודחה על ידי פ.צ. קופנהגן בסיבוב הראשון.

בעונת 2005/2006, ירדה הקבוצה לליגה הסרבית השנייה לאחר שסיימה את העונה עם 3 ניצחונות בלבד.

בעונת 2011/2012, ירדה הקבוצה לליגה הסרבית השלישית ובסיום אותה עונה חזרה הקבוצה לליגה השנייה.

כיום, משחקת הקבוצה בליגה הסרבית השלישית שנחשבת לליגת חובבנים.

## אצטדיונים ומתקני אימונים
מיום הקמתו של המועדון עד לתחילת שנות האלפיים, שיחקה הקבוצה באצטדיון אוביליץ' הקרוי על שמו של האביר מילוש אוביליץ' (Miloš Obilić).

האצטדיון ממוקם בעיר בלגרד ומכיל כ-4,600 מקומות ישיבה.

## פרשות ציבוריות
במהלך השנים, עלו לא מעט שמועות בסרביה ובעולם שטענו שאובוליץ' זכתה באליפות הודות לשוחד סחיטות ואיומים בהם השתמשו כנגד ראשי הקבוצות שמולן שיחקה הקבוצה.

לאחר שהשמועות כי למועדון קשרים עם העולם התחתון הפכו לחשדות של אופ"א התפטר ארקאן מתפקיד נשיא המועדון ומסר אותו לידי אשתו, כוכבת פופ בשם  "צצה".

ארקאן, שהואשם על ידי האו"ם בפשעים נגד האנושות נרצח בשנת 2000 לפני משפטו.

## תארים והישגים

**הליגה היוגוסלבית**
* **אליפות (1):** 1997/1998
** סגנויות (1): 1998/1999
**הגביע היוגוסלבי**
***סגנויות (2):** 1994/1995, 1997/1998

## קישורים חיצוניים

* עמוד הקבוצה באתר אופ"א
* עמוד הקבוצה באתר Transfermarkt
* 

## הערות שוליים

קטגוריה:קבוצות כדורגל סרביות
קטגוריה:בלגרד: מועדוני כדורגל
קטגוריה:קבוצות כדורגל שהוקמו ב-1924
ג'וקסטה

**ג'וקסטה** (באנגלית: **Jocasta**) היא דמות בדיונית של גיבורת-על אנדרואידית המופיעה בחוברות הקומיקס האוונג'רס ביקום מארוול קומיקס. דמותה הופיעה לראשונה בחוברת *Avengers #162* מאוגוסט 1977, ונוצרה בידי הכותב ג'ים שוטר והמאייר ג'ורג' פרז.

ג'וקסטה היא אחת מיצירותיו של האנדרואיד אולטרון - שנוצר בידי המדען האנק פים - על מנת ליצור בת-זוג בדומה ל"אביו". הוא והעביר את נשמתה של אשתו של פים ג'אנט ואן דיין/הצרעה לגופה האנדרואידי של ג'וקסטה, אך היא ברחה והזעיקה את האוונג'רס. לאחר הקרב, נשמתה של ואן דיין חזרה לגופה וג'וקסטה נכבתה. אולטרון הפעיל אותה באמצעות חלקי-נשמה בודדים שנותרו בגופה, ותוכנתה להיות נאמנה; היא בגדה בו, ועזרה לאוונג'רס להביס אותו. היא הצטרפה באופן לא רשמי לקבוצה, ועזבה מעט לפני שהצטרפה באופן רשמי. היא החלה לנדוד ברחבי ארצות הברית, ובנתה מחדש את אולטרון לפי פקודה. היא עזרה לדבר ולאיש המכונה להרוס אותו, והקריבה את עצמה לשם כך. היא נבנתה מחדש בידי סוכניו של הוד התפתחותו, עזרה לאוונג'רס והרסה את עצמה שוב כדי להרוס את בסיסו של הוד התפתחותו. 

ראשה נמצא בידי איש המכונה, שהותקף בידי החייזר טרמינוס. מאדאם האימה מצאה את ראשה האבוד של ג'וקסטה, וגרמה לכך שאיירון מן יהפוך אותה לבסיס מערכות נשקה החדש. איירון מן הצליח לעורר את תודעתה של ג'וקסטה, שעזרה להביס את מאדאם האימה ונכנסה לשריונו של איירון מן. היא נהרסה לכאורה בעקבות קרב נגד כת "בני ינסן" של אולטרון, אך התגלתה בחיים בגוף רובוטי אחר. היא נראתה שוב בגופה הכסוף, נשלחה למשימה ביקום "הזומבים של מארוול" מטעם A.R.M.O.R, נלחמה בפלישת גזע הסקרול, הצטרפה לקבוצת האוונג'רס העוצמתיים, ועוד.

היא הצטרפה לסגל אקדמיית האוונג'רס, ונהרסה לכאורה כתכסיס שבו הצטרפה לג'רמי בריגס. היא בגדה בו כשגילתה את תוכניתו לבטל את כוחותיהם של כל בעלי כוחות-העל בכדור הארץ, עזרה לאקדמיה נגדו והצטרפה מחדש כאשר האקדמיה נפתחה מחדש.

## קישורים חיצוניים
*דף הדמות באתר הרשמי של מארוול קומיקס
*דף הדמות בפרויקט פאנדום של מארוול קומיקס

קטגוריה:האוונג'רס
קטגוריה:איירון מן
סיגי חזמה

**סיגלית** (**סיגי**) **חזמה** (נולדה ב-30 במאי 1965 בירושלים) היא שחקנית ישראלית.

## ביוגרפיה
נולדה ליעקב חזמה (שהיה מנהל השידורים בערבית בקול ישראל) ולילית נגר. בצה"ל שירתה בלהקת פיקוד המרכז. למדה מוזיקה בבית הספר למוזיקה "רימון". למדה אמנות באוניברסיטת תל אביב.

### בתיאטרון
ב-1986 הייתה חברה לצד יעל דגן ושרה גילאון בהרכב הקומי "90-60-90" שכתב יואל ריפל וביים גדי יגיל.

בתיאטרון העממי של אברהם דשא (פשנל): ב-1989 שיחקה במחזמר "אוויטה" מאת אנדרו לויד ובר וטים רייס שביים קנט ארמסטון.

ב-1989 שיחקה במחזמר "קזבלן" שעיבדו יואל זילברג ויגאל מוסינזון וביים אורי פסטר.

ב-1996 שיחקה במחזמר "צלילי המוסיקה" שביים מנחם גולן.

בתיאטרון הבימה: ב-1988 גילמה את מאלנה (לסירוגין עם דורית פלד) בהצגה "ג'ון גבריאל בורקמן" מאת הנריק איבסן שביים ג'ק מסינג'ר. באותה שנה גילמה מלצרית בהצגה "סאלח שבתי" שכתב וביים אפרים קישון. החל מ-1998 מגלמת את מתילדה בהצגה "בוסתן ספרדי" מאת יצחק נבון שביים צדי צרפתי.

בתיאטרון יובל: ב-1993 שיחקה בהצגה "הכושי עשה את שלו".

ב-1998 השתתפה כזמרת ליווי בפסטיגל "חלומות" שבים משה קפטן.

בתיאטרון אורות: ב-2002 שיחקה בהצגה "אני עם אשתך גמרתי" שכתב וביים חנוך רעים.

בתיאטרון השדרה: ב-2008 שיחקה בהצגה "עליזה מזרחי" שכתב וביים מנחם גולן.

## בקולנוע ובטלוויזיה
ב-1990 השתתפה בסרט הטלוויזיה "רגעים" - המתאר את אווירת שנות ה-30 בתל אביב דרך שיריו של נתן אלתרמן - שכתב וביים שמואל בונים.

ב-1992 השתתפה בתוכנית "הופה היי".

בשנים 1993, 1995, 1996, ו-2000 שרה בקלטות הילדים "קסם בג'ימבורי 1 ו-2", "הקסם של ימבה 1 ו-2", ו"ג'אמפי".

ב-2007 גילמה את לייק'ה בסרט "מלך של קבצנים" שכתב וביים אורי פסטר.

## קישורים חיצוניים

* 
* אבי מורגנשטרן, מצחיקניות, בעיתון "מעריב", 14 בנובמבר 1986

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:חברות להקת פיקוד המרכז
קטגוריה:חברי להקת פיקוד המרכז
קטגוריה:זמרות ישראליות
קטגוריה:זמרים ישראלים
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1965
קטגוריה:ישראלים שנולדו ב-1965
אוסקר פונגסט

**אוסקר פונגסט** (21 באפריל 1874 – 14 באוגוסט 1933) היה ביולוג ופסיכולוג גרמני שחי במאה ה-20. פונגסט ידוע בעיקר בשל המחקר שביצע בהנס החכם, סוס אשר בעליו טען כי הוא ידוע לחשב תרגילים מתמטיים.

## מחקרו על הנס החכם

שמאל|ממוזער|250px|הנס החכם בהופעה
בעת שעבד בברלין כלבורנט בהתנדבות במעבדה של הפסיכולוג קארל שטומפף, הוטלה על פונגסט האחריות לחקור את הנס החכם ולגלות כיצד מצליח הסוס לבצע חישובים מתמטיים. לאחר מחקר מעמיק אשר במסגרתו נבדקו הן בעלו של הסוס והן הסוס עצמו, קבע פונגסט והדגים כי החישובים לא התבצעו בזכות יכולתו המתמטית של הסוס, אלא בזכות יכולתו לקרוא תגובות בלתי רצוניות זעירות אשר אפשרו לו להגיע לתשובה הנכונה. המחקר, אשר פורסם בשנת 1907, קבע את המונח **אפקט הנס החכם** – מונח אשר מתאר מצב שכזה, ועודו נמצא בשימוש.

## ראו גם
*הנס החכם

## קישורים חיצוניים
* עבודות של או על אוסקר פונגסט באתר Internet Archive
* 

קטגוריה:פסיכולוגים גרמנים
קטגוריה:גרמנים שנולדו ב-1874
קטגוריה:גרמנים שנפטרו ב-1932
מיכל ברזיס

**מיכל ברזיס** (נולדה בשנת 1977) היא במאית ותסריטאית ישראלית.

## ביוגרפיה
ברזיס העבירה את שנות ילדותה בין ירושלים, פריז ובוסטון. לאחר סיום לימודיה בתיכון פלך בירושלים התגייסה לחיל המודיעין. לאחר סיום שירותה הצבאי החלה את לימודיה לתואר ראשון בכלכלה באוניברסיטה העברית, אותו סיימה בהצטיינות.

בשנת 2008 החלה את לימודיה בבית הספר סם שפיגל לקולנוע ולטלוויזיה, שם פגשה את בעלה ושותפה המקצועי, עודד בן נון. יחד הם עבדו על סרטי הגמר "עונג שבת" ו"הנשים של יום שלישי", המבוסס על סיפורו הקצר של הרוקי מורקמי.

לאחר סיום לימודיה בהצטיינות המשיכה את עבודתה עם בן נון, ויחד הם ביימו את הסרט הקצר "גן עדן אבוד", אשר השתתף בלמעלה מ-100 פסטיבלים בינלאומיים, וזכה ב-20 פרסים, ביניהם בפרס הראשון בפסטיבל קוסטנדורף בהנהלת הבמאי אמיר קוסטוריצה, ואף זכה להיכלל ב-long list (רשימת הסרטים הזכאים) לאוסקר בקטגוריית הסרט הקצר.

השניים חברו לאחר מכן לקולנוען תום שובל וכתבו יחד איתו את הסרט הקצר "איה". הסרט יצר תקדים בשנת 2012 כאשר היה לסרט הקצר הראשון שמוקרן ומופץ באופן מסחרי בבתי הקולנוע לצד סרטים באורך מלא. הסרט זכה באותה שנה בפרס הסרט העלילתי הקצר הטוב ביותר בטקס פרסי אופיר, ובשנת 2015 היה מועמד לפרס האוסקר לסרט הקצר הטוב ביותר.

בשנת 2025 ביימה יחד עם הבמאי עודד בן־נון את הסרט **[[שפה זרה (סרט)|שפה זרה]]**. הסרט מועמד ל-12 פרסי אופיר לשנת 2025 בקטגוריות הבאות: הסרט העלילתי הטוב ביותר, הבימוי, תסריט (מאת מיכל ברזיס ועודד בן נון, תום שובל ועמיטל שטרן), שחקן ראשי (יחזקאל לזרוב), שחקנית ראשית (שרה אדלר), צילום (גיא סחף), עריכה (יובל שר), עיצוב אומנותי (אהוד גוטרמן), עיצוב תלבושות (רייצ'ל בן דהן), איפור (זיו קטנוב), ליהוק (הילה יובל) ופסקול (רונן נגל)

## ראו גם
* עודד בן נון
* איה (סרט)

## קישורים חיצוניים
* 

* עונג שבת, באתר בית הספר סם שפיגל
* אתר האינטרנט של ברזיס ובן נון
* 

## הערות שוליים

קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:תסריטאיות קולנוע ישראליות
קטגוריה:תסריטאי קולנוע ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:בוגרות בית הספר פלך
קטגוריה:יוצאות בשאלה
קטגוריה:ישראליות שנולדו ב-1977
קטגוריה:ישראלים שנולדו ב-1977
הסכם זוהאב

**הסכם זוהאב**, המכונה גם **הסכם קסר-י שירין**, נחתם ב-17 במאי 1639 בין האימפריה העות'מאנית לאימפריה הספווית.

ההסכם נחתם בין הסולטאן מוראט הרביעי לשאה הפרסי ספי הראשון. חתימת ההסכם הביאה לסיומה של מלחמה בין שתי האימפריות שהחלה בשנת 1623 ואשר הייתה האחרונה בשרשרת מעשי איבה הדדיים שנסבו על גבולות ואזורי שליטה במאבק ביניהן שנמשך כמעט 150 שנה.

על פי ההסכם התחלקו שטחי ההשפעה במערב אסיה ובקווקז בין שתי המעצמות. ארמניה, מזרח גאורגיה, דאגסטן ואזרבייג'ן נשארו בשליטת הפרסים, ואילו מערב גאורגיה, ומערב ארמניה נותרו תחת שליטה עות'מאנית. בנוסף לכך נותרו כל שטחי מסופוטמיה, כולל בגדאד, בידי העות'מאנים.

למרות ההסכם, מחלוקות על גבולות בין הפרסים לעות'מאנים נמשכו גם לאורך השנים הבאות, ובמהלכן ועד לשנת 1918 נחתמו ביניהן 18 הסכמים נוספים לשם הסדרתן.

הסדרת וסימון הגבולות בין האימפריות החלו בפועל רק במאה ה-19 תוך השלמת קווי הגבול המדויקים בין המדינות המודרניות איראן, טורקיה ועיראק לאחר התבוסה העות'מאנית במלחמת העולם הראשונה.
## הערות שוליים

קטגוריה:ערכים שבהם תבנית בריטניקה אינה מתאימה
זוהאב
זוהאב
חפץ בבקבוק

שמאל|ממוזער|250px|חפיסת קלפים בבקבוק
[שמאל|ממוזער|250px|ספינת ה[טיטאניק בבקבוק]]
שמאל|ממוזער|250px|ספינה נוספת בבקבוק
**חפץ בּבַּקבּוּק** (מכונה גם **בָּקבּוּק בִלתי אפשרי**, מאנגלית: **Impossible bottle**) הוא סוג של חידה מכנית. החידה מורכבת מבקבוק ובתוכו עצם כלשהו אשר לא מתאים להכנסה דרך פתח הבקבוק, אך בכל זאת נמצא בתוכו. הסוג הנפוץ ביותר של חפץ בבקבוק הוא ספינה בבקבוק, אך ישנן גרסאות נוספות, בהן יש שימוש בחפצים שונים ביניהם אצטרובלים, קופסאות גפרורים, מספריים, כדורי טניס, חפיסות קלפים ועוד.

## ספינה בבקבוק
ישנן מספר דרכים להכניס ספינה לבקבוק. הדרך הפשוטה ביותר היא קיפול התרנים והמפרשים ולהעלות אותם רק כאשר הספינה כבר בבקבוק. הדבר נעשה באמצעות חוטים וחבלים דקים אשר מחוברים אל הספינה בנקודות שונות ומשמשים להעלאת החלקים. דרך נוספת היא לבנות את הספינה בעזרת כלים מוארכים שהוכנו מראש כאשר היא כבר בתוך הבקבוק.

## אצטרובל בבקבוק
סוג נוסף של חידה זו הוא אצטרובל בבקבוק, כאשר כאן מנוצלת הנטייה של האצטרובל להתרחב כאשר הוא יבש. לבקבוק מוכנס אצטרובל בגודל מתאים, אשר מתייבש בתוכו וגדל.

## ראו גם
* כדור שלג (קישוט)

## קישורים חיצוניים

## הערות שוליים

קטגוריה:חידות מכניות
קטגוריה:בקבוקים
קטגוריה:אספנות
קטגוריה:דגמים
יוהה סיפילה

**יוהה סיפילה** (בפינית: **Juha Sipilä**; נולד ב-25 באפריל 1961) הוא איש ציבור פיני שכיהן כראש הממשלה ה-44 של פינלנד בשנים 2015–2019.

## ביוגרפיה
סיפילה נולד בעיירה בשם וטלי. הוא למד באוניברסיטה באואולו וקיבל תואר אקדמי בהנדסה. והצטרף לראשונה לפוליטיקה כאשר הצטרף למפלגת המרכז כסטודנט.

סיפילה, איש עסקים פיני, בעיקר בתחום התקשורת, סרן במילואים בצבא הפיני ובעל תואר שני בהנדסה. נבחר לפרלמנט הפיני (אדוסקונטה) בשנת 2011, וב-2012 נבחר לכהן כיושב ראש מפלגת המרכז הפינית.

בבחירות הכלליות באפריל 2015 זכתה מפלגת המרכז בראשותו ב-49 מתוך 200 מושבי הפרלמנט, והוא הרכיב את הממשלה. הקואליציה כללה את מפלגת הימין, מפלגת הפינים, ומפלגת הקואליציה הלאומית.

חודש טרם הבחירות הכלליות בפינלנד ב-2019 התפטר מתפקידו ופיזר את הפרלמנט. בהודעת ההתפטרות הכריז כי "רפורמת הרווחה והבריאות הייתה אחת היעדים החשובים ביותר של ממשלתנו [...] תמונת המצב שקיבלתי מהפרלמנט חייבה אותי לבדוק אם יש אפשרות להמשיך בתהליך הרפורמה. לא הייתה. מסקנתי הייתה שממשלתי חייבת למסור את הודעת ההתפטרות שלנו", הוסיף. "אני מקבל אחריות."

## קישורים חיצוניים

* 

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת פינלנד
קטגוריה:אנשי עסקים פינים
קטגוריה:מעוטרי מסדר הוורד הלבן של פינלנד
קטגוריה:פינים שנולדו ב-1961
חן מצגר-אדר

**חן מצגר-אדר** (נולד ב-2 באוגוסט 1986) הוא מפיק מוזיקלי, מעבד ומלחין ישראלי.

## ביוגרפיה
חן מצגר נולד וגדל באורנית, הצעיר מבין שלושה אחים. אמו גננת ואביו איש עסקים החי ברומניה. לאחר מותו סבו מצד אמו ב-2003, הוסיף חן, את שם משפחת הסב, "אדר", לשם משפחתו. בוגר תיכון אלון ברמת השרון.

שירת בלהקת פיקוד העורף, ובמספר להקות בחיל החינוך והנוער כמנהל מוזיקלי, כקמ"ט הפקות וכן כמנהל המוזיקלי והמתזמר של התזמורת הקאמרית של חיל החינוך.

בוגר בית הספר רימון במגמת הלחנה ועיבוד (2007–2009). מאז שחרורו מצה"ל ועד 2019 המשיך מצגר-אדר לעבוד עם צה"ל במסגרת שירות המילואים והיה ספק של משרד הביטחון בענף תרבות של חיל החינוך.

עיבד והפיק מוזיקלית את השיר הישראלי לאירוויזיון: 
* 2013 – "רק בשבילו" בביצוע מורן מזור 
* 2016 – "Made of Stars" בביצוע חובי סטאר 

עבד כמנהל המוזיקלי של נבחרת ישראל בהתעמלות אמנותית, ובעקבות כך של נבחרות נוספות. בהמשך הפך למנהלה המוזיקלי של נבחרת רוסיה בהתעמלות אמנותית, ולחבר בוועד המנהל של עילם, עמותה ישראלית לזכויות מוסיקאים מבצעים.

עיבד ביחד עם הנרי מזרחי אלי את הלהיט "תל אביב" שכתב דורון מדלי ומבצע עומר אדם לראשונה שיר גאווה מזרחי.

## פרויקטים נבחרים והפקות שונות

## קישורים חיצוניים

* 
* 
* צבי גורן, TOP SECRET – שלוש פנים לאשה אחת, באתר הבמה, 3 באוגוסט 2011
* 
* 

## הערות שוליים

קטגוריה:מפיקים מוזיקליים ישראלים
קטגוריה:מעבדים מוזיקליים ישראלים
קטגוריה:מלחינים ישראלים
קטגוריה:קלידנים ישראלים
קטגוריה:בוגרי תיכון אלון (רמת השרון)
קטגוריה:חברי להקות צבאיות ישראליות
קטגוריה:בוגרי רימון בית ספר למוסיקה
קטגוריה:אורנית: אישים
קטגוריה:ישראלים שנולדו ב-1986
אלכסנדר סטוב

**קאי-גוראן אלכסנדר סטוב** (בפינית: **Cai-Göran Alexander Stubb**; נולד ב-1 באפריל 1968) הוא פוליטיקאי פיני, מנהיג מפלגת הקואליציה הלאומית בפינלנד מאז 2014. בשנים 2014–2015 כיהן כראש הממשלה ה-43 של פינלנד. ב-2024 נבחר לנשיא פינלנד ה-13.

בין השנים 2004–2008 כיהן סטוב כחבר הפרלמנט האירופי, בין 2008–2011 כשר החוץ של פינלנד, ומ-2011 עד 2014 כשר לענייני אירופה ולסחר חוץ. ביוני 2014 התמנה לראשות ממשלת פינלנד בהצבעה שנערכה בפרלמנט, לאחר התפטרותו של ראש הממשלה הקודם יורקי קאטאינן, אך באפריל 2015 הפסיד בבחירות, שהתנהלו על רקע המצב הכלכלי הקשה בפינלנד, ליריבו יוהה סיפילה מן המרכז, ומפלגתו "הקואליציה הלאומית" הפכה למפלגה השלישית בגודלה עם 37 מושבים בלבד בפרלמנט הפיני.

## קישורים חיצוניים

* 

* 

קטגוריה:ראשי ממשלת פינלנד
קטגוריה:שרי החוץ של פינלנד
קטגוריה:חברי הפרלמנט האירופי
קטגוריה:בוגרי אוניברסיטת פורמן
קטגוריה:קצינים בלגיון הכבוד
קטגוריה:מעוטרי מסדר ההצטיינות של הרפובליקה של איטליה
קטגוריה:מעוטרי מסדר הוורד הלבן של פינלנד
קטגוריה:בעלי תואר דוקטור מבית הספר לכלכלה של לונדון
קטגוריה:פינים שנולדו ב-1968
פובליוס קורנליוס סקיפיו אסינה

**פובליוס קורנליוס סקיפיו אסינה** (בלטינית: **Publius Cornelius Scipio Asina**, בסביבות 260 לפנה"ס - 211 לפנה"ס) היה פוליטיקאי וגנרל ומגיסטראט רומי ששימש כקונסול בשנת 221 לפנה"ס, וככזה פעל נגד ההיסטרי, עם בצפון הים האדריאטי . אסינה השתייך לפלג הסקיפיוני-אמילי ששלט בפוליטיקה הרומית בתחילת המלחמה הפונית השנייה, ודגלה במדיניות תוקפנית נגד חניבעל. עמדה זו הובילה אותו להתנגד לאסטרטגיה הנבונה יותר של פביוס מקסימוס. הוא מונה במיוחד לאינטרקס בשנת 216 לפני הספירה, כנראה כדי לתמרן את הבחירות.

אסינה היה גם מייסד פיאצ'נצה .

## ביוגרפיה
הוא היה בנו של גנאיוס קורנליוס סקיפיו אסינה, בן למשפחת סקיפיו שהייתה אחת המשפחות החזקות ביותר ברומא. נבחר לקונסול בשנת 221 לפנה"ס יחד עם מרקוס מינוקיוס רופוס. בשנת 217 לפנה"ס מונה לאינטררקס שתפקידו היה לארגן את הקונסולאט במקרה שאחד הקונסולים נהרג ועמיתו אינו נמצא. הוא נזכר לאחרונה בשנת 211 לפנה"ס כאשר נודע שחניבעל מתקרב אל רומא במטרה לתקוף אותה (למעשה הייתה זו פעולת הסחה) הוא הציע להעביר אל סביבות רומא את כל הלגיונות באיטליה. הצעתו נפסלה. לאחר מכן לא ידוע עליו דבר 

מקרוביוס כותב כי הכינוי "אָסִינָה", שפירושו בלטינית "אָתוֹן", הודבק לאחד מאבות משפחת הקורנליים בעקבות מעשה יוצא דופן, וכנהוג ברומא עבר בירושה לצאצאיו. איש זה נתבקש, על פי המסופר, להמציא עֲרֵבִים לנדוניה עבור בתו או לרכישת נחלת קרקע, וכדי להוכיח את המטילים ספק באמינותו על טעותם, הוביל לתוך הפורום אתון נושאת ככרות כסף.

## קישורים חיצוניים
* ויליאם סמית, **לקסיקון לביוגרפיות ולמיתולוגיה של יוון ורומא**, ערך סקיפיו 9. 

## הערות שוליים

קטגוריה:רומאים בתקופת הרפובליקה
קטגוריה:קורנליים סקיפיונים
קטגוריה:קונסולים ברפובליקה הרומית
קטגוריה:רומאים במלחמה הפונית השנייה
גורגופון

**גורגופון** (ביוונית: **Γοργοφόνη**) היא דמות מהמיתולוגיה היוונית, נחשבת לאישה הראשונה שנישאה פעמיים.

גורגופון הייתה בתם של פרסאוס ואנדרומדה. משמעות שמה הוא "קוטלת הגורגונות", כמחווה לאביה שהרג את מדוזה הגורגונה.

היא נישאה לפריארס מבית המלוכה של ספרטה ונולדו להם לאוקיפוס ואפראוס.

לאחר מותו של פריארס נישאה לאויבלוס מלך ספרטה ובכך הפכה לאישה הראשונה שנישאה פעמיים. להם נולדו טינדראוס, אביהם של קסטור ופולוקס והלנה; היפוקון, שנרצח בידי הרקולס; ואיקריוס, אביה של פנלופה, אשתו של אודיסאוס.

ישנה דמות שולית נוספת במיתולוגיה היוונית בשם גורגופון, אישה שנישאה לפרוטאוס, בנו של אגיפטוס.

קטגוריה:מלכים מהמיתולוגיה היוונית